APSTIPRINĀTS

Ar Nacionālās elektronisko plašsaziņas līdzekļu padomes

2020. gada 23. aprīļa lēmumu Nr. 143

Konkursa **"Par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas"** nolikums

1. **Pamatnoteikumi**

**1.1.** Konkursu "Par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas" (turpmāk – Konkurss) organizē Nacionālā elektronisko plašsaziņas līdzekļu padome (turpmāk – Padome), adrese Rīgā, Doma laukumā 8A, LV-1939.

**1.2.** Šis nolikums nosaka Konkursa organizēšanas un pieteikumu izvērtēšanas kārtību.

**1.3. Konkursa mērķis** – uz sabiedrības ilgtspēju, informatīvās un kultūrtelpas stiprināšanu vērsta sabiedriski nozīmīga, kvalitatīva satura veidošana latviešu valodā, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas, lai nodrošinātu iespēju sabiedrībai saņemt daudzpusīgu informāciju un viedokļus, pārvarot Covid-19 krīzi, un veicinātu kvalitatīvas žurnālistikas pastāvēšanu un pieejamību pēc iespējas lielākai daļai sabiedrības.

**1.4.** Konkursa finansējums **EUR 200 000**,- (divi simti tūkstoši *euro* un 00 *euro* centi), ieskaitot PVN 21 %, komerciālajiem nacionālajiem, reģionālajiem un vietējiem elektroniskajiem plašsaziņas līdzekļiem, kas raida radio programmas. Finansējumu veido daļa no EUR 1 000 000,-, kas piešķirti Padomei sabiedriskā pasūtījuma īstenošanai komerciālajos elektroniskajos plašsaziņas līdzekļos, lai nodrošinātu sabiedrībai iespēju saņemt daudzpusīgu informāciju un viedokļus par Covid-19 krīzes pārvarēšanu, kā arī nodrošinātu valsts informatīvās telpas drošību un stiprinātu kvalitatīvas žurnālistikas pastāvēšanu un pieejamību komerciālajos elektroniskajos plašsaziņas līdzekļos. Finansējums piešķirts ar Ministru kabineta 2020. gada 7. aprīļa rīkojumu Nr. 160 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (prot. Nr. 22 42. §). Padome ir tiesīga lemt par konkrētā Konkursa finansējuma palielinājumu vai samazinājumu ar mērķi efektīvi un lietderīgi izlietot piešķirtos budžeta līdzekļus kopējā piešķirtā finansējuma ietvaros.

**1.5.** Konkursa ietvaros finansējums tiek piešķirts kā atlīdzības maksājums par sniegtajiem sabiedriskajiem pakalpojumiem likuma "Komercdarbības atbalsta kontroles likums" izpratnē, un finansējuma saņēmējam, ievērojot prasības attiecībā uz finanšu darījumu uzskaiti likuma "Komercdarbības atbalsta kontroles likums" 5. panta izpratnē. Finansējuma nodošana tiek plānota līguma ietvaros, kas tiek sagatavots, pamatojoties uz EPLL 71. panta otro daļu. Līguma projekts pievienots Nolikumam kā 3. pielikums.

**1.6.** Sabiedriskais pasūtījums Konkursa ietvaros tiek īstenots, ievērojot Elektronisko plašsaziņas līdzekļu likuma (turpmāk – EPLL) 71. panta pirmajā daļā noteiktos sabiedriskā pasūtījuma uzdevumus, Padomes apstiprinātajā nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem" un nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un principiem" ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību. Nolikumi atrodami Padomes interneta vietnē www.neplpadome.lv, sadaļā "Televīzija, Radio", "Komerciālie radio", "Sabiedriskais pasūtījums".

**1.7.** Padome nodrošina profesionālu neatkarīga nozares profesionāļa/eksperta recenziju ar mērķi nodrošināt raidījumu kvalitātes analīzi un, lai izvērtētu veidoto raidījumu atbilstību Konkursa mērķim, projekta satura koncepcijai, EPLL 71. panta pirmajā daļā noteiktajiem sabiedriskā pasūtījuma uzdevumiem un Padomes iekšējiem normatīvajiem aktiem, kas minēti iepriekšējā šī nolikuma punktā.

**1.8.** Konkursa uzdevums ir veikt pretendentu iesniegto pieteikumu izvērtēšanu un atlasi uz sabiedrības ilgtspēju un informatīvās un kultūrtelpas stiprināšanu vērsta sabiedriski nozīmīga, kvalitatīva satura veidošana latviešu valodā, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas, sekmējot kvalitatīvas žurnālistikas pastāvēšanu un pieejamību pēc iespējas plašākai sasniedzamai auditorijai Latvijā.

**1.9.** Konkurss tiek izsludināts un ar tā Nolikumu var iepazīties no 2020. gada 23. aprīļa Padomes mājaslapā internetā [www.neplpadome.lv](http://www.neplpadome.lv), sadaļā "Televīzija, radio", "Komerciālie radio", "Konkursi".

**1.10.** Padome ir tiesīga lemt par konkursā piešķirtā finansējuma pilnīgu vai daļēju anulēšanu, ja pretendents sabiedriskā pasūtījuma raidījumos pieļauj rupjus žurnālistikas ētikas pārkāpumus vai Elektronisko plašsaziņas līdzekļu likuma pārkāpumus vai projekta ietvaros izvietojis saturu par samaksu, vai slēptu reklāmu.

**II.** **Konkursa komisija**

**2.1.** Komisijas sastāvu veido Padomes locekļi.

**2.2.** Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.

**III. Dalība konkursā un konkursa termiņi**

**3.1.** Piedalīšanās Konkursā ir pretendentu brīvas gribas izpausme.

**3.2.** Visiem pretendentiem tiek radītas vienādas iespējas sacensties par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas.

**3.3.** Konkursā aicināti piedalīties komerciālie nacionālie, reģionālie un vietējie elektroniskie plašsaziņas līdzekļi, kas raida radio programmas, kas atbilst EPLL 71.panta otrās daļas noteikumiem. Konkursā pretendenti var piedalīties ar projektiem, kuru īstenošana uzsākta pirms Konkursa izsludināšanas un turpinās joprojām vai īstenošana pārtraukta 2020.gadā vai ar jauniem projektiem. Pieteikto projektu veidošana jau netiek finansēta sabiedriskā pasūtījuma ietvaros vai no citu institūciju piešķirtajiem valsts budžeta līdzekļiem.

**3.4.** Pēc Konkursa izsludināšanas notiek pretendentu dokumentu pieņemšana līdz **2020.gada 28.aprīlim, plkst. 10.00.**

**3.5.** Pretendenti piedāvājumus iesniedz elektroniski, nosūtot tos uz Nacionālās elektronisko plašsaziņas līdzekļu padomes elektroniskā pasta adresi konkursi@neplpadome.lv ar norādi "C. Sabiedriski nozīmīga satura veidošana, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas. Piedāvājums konkursam". Konkursa piedāvājumu elektroniski paraksta Pretendenta paraksttiesīgā persona.

**3.6.** Katrs pretendents Konkursā var piedalīties ar ne vairāk kā diviem piedāvājumiem (projektiem). Ja Pretendents ietilpst mediju grupā, tad kopējais no mediju grupas uzņēmumiem iesniegtais piedāvājumu skaits konkursa ietvaros nedrīkst pārsniegt trīs piedāvājumus (projektus). Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.

**3.7.** Konkursā var piedalīties tie komerciālie reģionālie un vietējie elektroniskie plašsaziņas līdzekļi, kuri pastāvīgi (pēdējā gada laikā) ir nodarbinājuši vismaz vienu cilvēku kvalitatīva satura veidošanā un komerciālie nacionālie elektroniskie plašsaziņas līdzekļi, kuri pastāvīgi (pēdējā gada laikā) ir nodarbinājuši vismaz trīs cilvēkus kvalitatīva satura veidošanā.

**3.8.** Konkursa finansējuma sadalījums un noteiktie rādītāji:

|  |  |  |  |  |
| --- | --- | --- | --- | --- |
| Konkursa finansējums (EUR) | Konkursa kopējie rezultatīvie rādītāji | Viena projekta īstenošanai maksimāli piešķiramais finansējuma apjoms (EUR) konkursa ietvaros | Vienam elektroniskajam plašsaziņas līdzeklim maksimāli piešķiramais finansējuma apjoms (EUR) konkursa ietvaros | Viena elektroniskā plašsaziņas līdzekļa maksimāli atbalstāmo projektu skaits konkursa ietvaros |
| 200 000 | Kopējais radio satura vienību (raidījumu/ sižetu u.tml.) skaits, kas atbalstīts konkursa ietvaros, vismaz 20 | 25 000 | 50 000 | 2 projekti(3 projekti mediju grupas ietvaros) |

**3.9.** Konkursā nevar piedalīties:

**3.9.1.** Pretendenti, kas ir valsts vai pašvaldības iestāde;

**3.9.2.** pretendenti, kas atrodas publisko personu (arī publisko personu kapitālsabiedrību) kontrolē (piemēram, pieder >50% kapitāla daļu);

**3.9.3.** pretendenti, kuriem pasludināta maksātnespēja, kuri atrodas likvidācijas procesā, tiem ir tikusi apturēta saimnieciskā darbība, pret tiem ir uzsākta tiesvedība par darbības izbeigšanu, maksātnespēju vai bankrotu;

**3.9.4.** pretendenti, kuri ir snieguši nepatiesu informāciju nolūkā saņemt finansējumu;

**3.9.5.** pretendenti, kuri ir centušies ietekmēt projektu pieteikumu vērtēšanas procesā iesaistītās personas.

**3.10.** Piedāvājumi, kas iesniegti pēc 3.4. apakšpunktā noteiktā termiņa, netiks vērtēti.

**3.11.** Padome atver pretendentu iesniegtos piedāvājumus Padomes sēdē ne vēlāk kā 2020.gada 28.aprīlī.

**3.12.** Pretendentu iesniegto piedāvājumu izvērtēšana un lēmuma pieņemšana notiek ne vēlāk kā **līdz 2020.gada 30.aprīlim**.

**3.13.** Uzziņas, zvanot pa tālr. +371 67221848, +371 29148916 vai rakstot uz e-pastu neplpadome@neplpadome.lv.

**IV. Konkursa priekšmets**

**4.1. Konkursa priekšmets** – uz sabiedrības ilgtspēju un kultūrtelpas stiprināšanu vērsta sabiedriski nozīmīga un kvalitatīva satura veidošana latviešu valodā komerciālajos nacionālajos, reģionālajos un vietējos elektroniskajos plašsaziņas līdzekļos, lai stiprinātu mediju vides daudzveidību, sekmētu satura pieejamību, tajā skaitā iedzīvotājiem ar invaliditāti.

**4.2.** Raidījumi tiek veidoti un izplatīti latviešu valodā ar mērķi aptvert iespējami plašu auditoriju – komerciālos nacionālajos, reģionālajos un vietējos elektroniskajos plašsaziņas līdzekļos, kas raida radio programmas, kā arī citās satura izplatīšanas platformās, laika posmā no 2020.gada aprīļa līdz 31. jūlijam (ieskaitot).

**4.3.** Pretendents nodrošina sabiedriskā pasūtījuma raidījumu publisku pieejamību un saglabāšanu.

**V. Piedāvājuma iesniegšanas kārtība un atvēršana**

**5.1.** Pretendentu iesniedzamā piedāvājuma sastāvs:

**5.1.1.** Pretendenta iesniegums dalībai Konkursā, aizpildot šī nolikuma 1.pielikumā pievienoto veidlapu.

**5.1.2.** Piedāvājums, sniedzot šādu informāciju un to apliecinošus dokumentus:

* + Raidījumu satura koncepcija, un raidījumu atbilstību Konkursa un sabiedriskā pasūtījuma mērķiem;
	+ Apraksts, kā tiks nodrošināta projekta ilgtspēja pēc tā īstenošanas un pilnveidota medija profesionālā kvalitāte. Informācija, vai raidījums tiks īstenots arī pēc atbalsta beigām;
	+ Projekta īstenošanas aktivitātes un laika grafiks;
	+ Izziņa no Valsts ieņēmumu dienesta par pretendenta nodokļu parādiem uz 2020. gada 12. martu un piedāvājuma sagatavošanas dienu;
	+ Apliecinājums par elektroniskā plašsaziņas līdzekļa ētikas kodeksa esamību (norāde, kur elektroniski ar ētikas kodeksu var iepazīties) un/vai apliecinājums par elektroniskā plašsaziņas līdzekļa pievienošanos biedrības "Latvijas Mediju ētikas padome" ētikas kodeksam;
	+ Konkursā pieteiktā raidījuma sasniedzamā mērķauditorija, un informācija, kā tiks nodrošināta atgriezeniskā saite ar auditoriju;
	+ Pretendenta – elektroniskā plašsaziņas līdzekļa sasniedzamā auditorija un mērķauditorijas sasniegšanas pamatojošie dati (piem., mediju auditoriju pētījumi un tml.);
	+ Informācija par satura izplatīšanas platformām;
	+ Pasākumi sabiedriskā pasūtījuma raidījumu publiskas pieejamības un saglabāšanas nodrošināšanai, piemēram, arhīvā, interneta vietnē;
	+ Informācija, cik daudz darbinieku pretendents nodarbina pretendenta satura veidošanā, un apraksts, kā pretendents nodrošina žurnālistikās profesionalitātes ievērošanu savā darbībā, un projektā iesaistītā personāla pieredzes un profesionālās kompetences apraksts vai CV;
	+ Finansiālā kapacitāte (2018. gada pārskats, 2019. gada operatīvā bilance, peļņas un zaudējumu aprēķins, naudas plūsma; 2020. gada 1. ceturkšņa operatīvā bilance, peļņas un zaudējumu aprēķins, naudas plūsma (un attiecīgi 2019.gada 1. ceturkšņa);
	+ Plānotais piešķirtā finansējuma izlietošanas apraksts (tāme), izmantojot šī nolikuma 2. pielikumā pievienoto veidlapas paraugu. Tāmē iekļaujamas visu darbinieku atalgojuma (darba līgumi vai uzņēmuma līgumi) izmaksas projekta īstenošanas laikā (trīs mēnešu periodā);
	+ Pierādījumi un apliecinājums reklāmas nesaņemtajiem plānotajiem ieņēmumiem (2020. gada marts, aprīlis), kas būtiski ietekmējuši pretendenta kopējo apgrozījumu (reklāmas ieņēmumu samazinājums vismaz par 30 % mēnesī), tajā skaitā dati par reklāmas ieņēmumiem 2019. gada martā, aprīlī, 2020. gada martā (plāns/fakts), aprīlī (plāns/prognoze);
	+ Apliecinājums, ka vismaz 75 % no projekta finansējuma paredzēts darbinieku atalgojumam;
	+ Izmaksu posteņu skaidrojums, norādot katra darbinieka pienākumu aprakstu.

**5.2.** Pretendents ir tiesīgs papildus iesniegt citus dokumentus, kurus uzskata par nepieciešamiem savas atbilstības apliecināšanai.

**5.3.** Piedāvājuma noformējuma un iesniegšanas prasības – piedāvājuma dokumentiem jābūt latviešu valodā.

**VI. Piedāvājumu izskatīšana un novērtēšana**

**6.1.** Padome atver pretendentu piedāvājumus to iesniegšanas secībā, pārliecinoties, ka iesniegts 5.1. apakšpunktā minētais. Ja nav iesniegts šī Nolikuma 5.1. apakšpunktā minētais, Padome izvērtē nepieciešamību aicināt attiecīgo pretendentu iesniegt trūkstošo informāciju piedāvājuma izvērtēšanai, nosakot iesniegšanas termiņu. Padome ir tiesīga no projekta tāmes izslēgt neattiecināmās izmaksas vai izmaksas, kas nav nepieciešamas projekta aktivitāšu īstenošanai.

**6.2.** Konstatējot, ka ir iesniegti visi Nolikuma 5.1. apakšpunktā minētie dokumenti un informācija, Padome vērtē pretendenta piedāvājuma kvalitāti atbilstoši šī nolikuma 6.3. punktā noteiktajiem kritērijiem.

**6.3.** Kritēriji pretendenta piedāvājuma izvērtēšanai:

|  |  |  |
| --- | --- | --- |
| Nr. | Novērtēšanas kritēriji | Maksimālais iespējamais punktu skaits |
| 1. | Raidījuma satura koncepcija, raidījumu atbilstība Konkursa mērķim un priekšmetam, sabiedriskā pasūtījuma uzdevumiemAtbilst – 9-10 punktiDaļēji atbilst – 5-8 punkti Neatbilst – 0-4 punkti | 10 |
| 2. | Raidījuma satura koncepcijas detalizācijas pakāpeAugsta (pārliecina par spēju kvalitatīvi īstenot projektu) - 7-8 punktiVidēja (daļēji pārliecina par spēju kvalitatīvi īstenot projektu) 3-6 punkti Zema (nepārliecina par spēju kvalitatīvi īstenot projektu) 1-2 punkti | 8 |
| 3. | Pretendenta ētikas kodeksa esamība un/vai apliecinājums par pievienošanos biedrības "Latvijas Mediju ētikas padome" ētikas kodeksam2 ētikas kodeksi – 2 punkti1 ētikas kodekss – 1 punktsNav ētikas kodeksu – 0 punkti | 2 |
| 4. | Konkursā pieteiktā raidījuma mērķauditorija un kā tiks nodrošināta atgriezeniskā saite ar auditorijuAtbilst – 3-4 punkti Daļēji atbilst – 1-2 punkti Neatbilst – 0  | 4 |
| 5. | Iesaistītā personāla pieredzePārliecina par spēju kvalitatīvi īstenot projektu – 4 punktiDaļēji pārliecina par spēju kvalitatīvi īstenot projektu – 2-3 punktiNepārliecina par spēju kvalitatīvi īstenot projektu – 0-1 punkts | 4 |
| 6. | Pretendenta – elektroniskā plašsaziņas līdzekļa sasniedzamā auditorija un spēja sasniegt mērķauditorijuSasniedz – 8-10 punktiDaļēji sasniedz – 3-7 punktiNesasniedz – 0-2 punkti | 10 |
|  7. | Uzņēmuma finansiālā kapacitāteLaba – 5-6 punktiVidēja – 3-4 punktiZema – 0-2 punkti | 6 |
| 8. | Plānotais finansējuma izlietošanas apraksts – tāme, darbinieku atalgojuma īpatsvara apjomsTāme ir pamatota un saprotama un ir augsts atalgojumu īpatsvars – 7-8 punktiTāme ir pamatota un saprotama, tomēr konstatējamas atsevišķas nepilnības – 4-6 punktiTāme ir daļēji pamatota un/vai saprotama – 1-3 punktiTāme nav saprotama, tajā ir nepamatotas pozīcijas – 0 punkti | 8 |
| 9. | Projekta sasniedzamajiem rezultātiem ir ilgtspējīgs efekts, tostarp medija profesionālās kvalitātes uzlabošanāIr – 3-4 punktiDaļējs – 1-2 punktiNav – 0 punkti  | 4 |
|   | **KOPĀ:** | **56** |

**6.4.** Ja pretendenta vidējais vērtējums ir zemāks kā 28 punkti (puse no maksimālā iespējamā punktu skaita), tas nevar tikt atzīts par uzvarētāju Konkursā.

**6.5.** Noraidītajiem pretendentiem tiek nosūtīts rakstisks paziņojums par noraidījumu.

**VII. Konkursa rezultāti**

**7.1.** Konkursa uzvarētājs/-i tiek noteikts/-i, ņemot vērā piedāvājumu/-us, kas ieguvis/-uši visaugstāko vidējo vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā, ar precizitāti divi cipari aiz komata) saskaņā ar Nolikuma VI nodaļā paredzēto vērtēšanas kārtību un šī nolikuma noteikumiem.

**7.2.** Padome ir tiesīga piešķirt uzvaru vienam vai vairākiem Konkursa dalībniekiem, kā arī piešķirt uzvaru viena pretendenta vairākiem piedāvājumiem (projektiem). Ja uzvara tiek piešķirta vairākiem dalībniekiem/piedāvājumiem (projektiem), Padome ir tiesīga prasīt precizēt piedāvājumu atbilstoši finansējumam, kuru Padome piešķir Konkursa dalībniekam/piedāvājumam (projektam).

**7.3.** Padome ir tiesīga nepiešķirt uzvaru Konkursā nevienam Konkursa dalībniekam.

**7.4.** Konkursa rezultāti dalībniekiem tiek paziņoti rakstveidā.

**7.5.** Pretendentam/-iem, kas uzvarējis/-uši Konkursā, pēc Konkursa norises un nekavējoties pēc lēmuma pieņemšanas par uzvaru Konkursā tiek paziņots telefoniski.

**7.6.** Ar katru konkursa uzvarētāju Padome nekavējoties noslēdz līgumu par raidījumu veidošanu un izplatīšanu komerciālajos elektroniskajos plašsaziņas līdzekļos, saskaņā ar konkursa nolikuma noteikumiem un iesniegtajam piedāvājumam.

**7.7.** Padomes lēmumu par Konkursa rezultātiem viena mēneša laikā var pārsūdzēt Administratīvās rajona tiesas Rīgas tiesu namā Rīgā, Baldones ielā 1A, likumā noteiktā kārtībā.

Pielikums Nr. 1
2020. gada 23. aprīļa konkursa "Par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas" nolikumam

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**"Par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas"**

Saskaņā ar konkursa nolikumu, es, apakšā parakstījies, apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |
| --- | --- |
| Pretendenta nosaukums/vārds, uzvārds: |  |
| Juridiskā adrese/deklarētā dzīves vietas adrese: |  |
| Bankas rekvizīti: |  |
|  |  |
| Kontaktpersona: |  |
|  | (Vārds, uzvārds, amats) |
| Telefons: |  |  |  |
| e-pasta adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Datums: |  |  |
| Pretendents vai tā pilnvarotās personas paraksts, paraksta atšifrējums. |  |

Pielikums Nr. 2

2020. gada 23. aprīļa konkursa "Par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas" nolikumam

**Detalizēts finansējuma izlietojuma apraksts *(paraugs)***

|  |  |  |  |  |  |
| --- | --- | --- | --- | --- | --- |
|  | **Izmaksu pozīcija** | **Vienības nosaukums** | **Vienības izmaksas****EUR** | **Daudzums/skaits** | **Summa EUR** |
| **1** | **Projekta īstenošanas personāla atalgojums (vismaz 75%)\*\*** | Stunda/diena/mēnesis  |  |  |  |
| 1.1. | Darba līgumi |  |  |  |  |
|  | (darbinieka vārds, uzvārds, amata nosaukums) |  |  |  |  |
| 1.2. | Uzņēmuma līgumi |  |  |  |  |
|  | (darbinieka vārds, uzvārds, amata nosaukums) |  |  |  |  |
| 1.3. | Valsts sociālās apdrošināšanas obligātās iemaksas (VSAOI 24,09%) |  |  |  |  |
| **2** | **Administratīvās izmaksas (līdz 10% no kopējām izmaksām)** |  |  |  |  |
| 2.1. | (izmaksu pozīcija) |  |  |  |  |
| 2.2. | (izmaksu pozīcija) |  |  |  |  |
| **3** | **Citas izmaksas (līdz 15% no kopējām izmaksām)\*** |  |  |  |  |
| 3.1. | (izmaksu pozīcija) |  |  |  |  |
|  | (izmaksu pozīcija) |  |  |  |  |
|  | **Izmaksas kopā** |  |  |  |  |
|  |  |  |  |  |  |  |  |  |  |  |  |
| \* Ja detalizētā finansējuma izlietojuma aprakstā ir plānotas izmaksas par pakalpojumiem,tad ir jāiesniedz detalizēts pakalpojumu izmaksu sadalījums, t.sk., atalgojuma izmaksas. \*\* Visam projekta izpildē iesaistītajam personālam (projekta īstenošanas laikā) ir jābūt darba tiesiskajās attiecībās ar pretendentu vai pretendenta sadarbības partneri, un par šiem darbiniekiem veicamas darba devēja valsts sociālās apdrošināšanas obligātās iemaksas, vai, pamatojot apstākļus, kāpēc piesaistītais personāls atbilstoši projekta ietvaros veicamajiem darbiem nav jāpieņem darbā darba tiesisko attiecību ietvaros, ar projekta izpildē iesaistīto personālu (projekta īstenošanās laikā) var slēgt uzņēmuma līgumu, vienlaicīgi nodrošinot sociālo apdrošināšanas iemaksu veikšanu tādā apmērā, kas atbilst (ir ne mazāks kā) darba tiesiskajās attiecībās veicamajam sociālo iemaksu apmēram. (Padome patur tiesības, izvērtējot projektu atskaites, pieprasīt sociālo apdrošināšanas iemaksu veikšanu apliecinošus dokumentus. Ja projekta īstenotājs nevarēs pierādīt minēto iemaksu veikšanu, finansējuma piešķīrējs var lemt par projekta finansējuma atmaksāšanu pilnībā vai daļā.)  |
|  |

Pielikums Nr. 3
2020. gada 23. aprīļa konkursa "Par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas" nolikumam

**LĪGUMS**

**par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas**

*(projekts)*

Rīgā 2020. gada ………..

**Nacionālā elektronisko plašsaziņas līdzekļu padome (NEPLP)**, reģ. Nr. 90000081852, adrese: Doma laukums 8A, Rīga (turpmāk – **Pasūtītājs**) tās priekšsēdētāja ….. personā, no vienas puses, un **…..**, reģ. Nr……, adrese: ……., (turpmāk – **Finansējuma saņēmējs**) tās …… personā, kurš rīkojas saskaņā ar sabiedrības statūtiem, no otras puses (turpmāk kopā sauktas arī – Puses),

pamatojoties uz Elektronisko plašsaziņas līdzekļu likuma 71. panta pirmo un otro daļu un,

*lai nodrošinātu sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas, pamatojoties uz Pasūtītāja izsludinātā konkursa "Par sabiedriski nozīmīga satura veidošanu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas" (turpmāk – Konkurss) nolikumu, Konkursa rezultātiem (2020.gada ………Padomes lēmums Nr. …), iesniegto pretendenta piedāvājumu (turpmāk – Piedāvājums), vienojas, ka Finansējuma saņēmējs Pasūtītāja izsludinātā konkursa ietvaros veidos uz sabiedrības ilgtspēju, informatīvās un kultūrtelpas stiprināšanu vērstu sabiedriski nozīmīgu, kvalitatīvu saturu, informējot, izglītojot un izklaidējot, komerciālajos nacionālajos, reģionālajos un vietējos elektroniskajos plašsaziņas līdzekļos, kas raida radio programmas, kā arī daudzplatformu vidē, saskaņā ar šādu vienošanos un nosacījumiem (turpmāk arī – Līgums):*

1. **Līguma priekšmets**
2. Pasūtītājs un Finansējuma saņēmējs noslēdz šo līgumu par uz sabiedrības ilgtspēju un informatīvās un kultūrtelpas stiprināšanu vērstu sabiedriski nozīmīga un kvalitatīva satura veidošanu latviešu valodā, lai stiprinātu mediju vides daudzveidību, sekmētu satura pieejamību, tajā skaitā iedzīvotājiem ar invaliditāti (turpmāk – Raidījumi), ievērojot šādus Raidījumu veidošanas un izplatīšanas nosacījumus:
	1. Raidījumi tiek veidoti un pārraidīti laika posmā no 2020.gada aprīļa līdz 31.jūlijam;
	2. Raidījumi tiek izplatīti ...;
	3. Raidījumu daudzums (vismaz \_\_ raidījumi), ilgums vismaz … (minūtes);
	4. Raidījumi tiek veidoti latviešu valodā;
	5. Finansējuma saņēmējs Raidījumu beigās/titros ievieto informāciju par to, ka raidījums tapis sadarbībā ar NEPLP sabiedriskā pasūtījuma ietvaros;
	6. Raidījumi tiek veidoti, vadoties pēc Finansējuma saņēmēja Piedāvājumā ietvertās Raidījumu satura koncepcijas un finansējuma izlietojuma plāna (tāmes), kas tiek pievienotas šim līgumam;
	7. Finansējuma saņēmējs nodrošina iespējami plašu Raidījumu pašreklāmu, satura pieejamību un saglabāšanu;
	8. Līguma 1.3.punktā norādītajam raidījumu ilgumam ir pieļaujama 5% (piecu procentu) novirze.
	9. Raidījumi tiek izvietoti uz NEPLP raidījumu servera, ņemot vērā NEPLP elektroniski sniegto informāciju.
3. **Finansējuma saņēmēja saistības**
	1. Finansējuma saņēmējs apņemas laika posmā no 2020.gada aprīļa līdz 31. jūlijamkvalitatīvi izveidot Raidījumus izplatīšanai minētajā laika posmā atbilstoši Piedāvājumam un Līguma noteikumiem.
	2. Finansējuma saņēmējs apņemas Raidījumus veidot un izplatīt augstā profesionālā kvalitātē.
	3. Finansējuma saņēmējs apņemas nodrošināt Raidījumu saturisko atbilstību Latvijas Republikas tiesību normās ietvertajiem noteikumiem, tostarp Elektronisko plašsaziņas līdzekļu likuma (turpmāk – EPLL) 71.pantā noteiktajiem sabiedriskā pasūtījuma uzdevumiem, kā arī Padomes apstiprinātajā nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem" un nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem" ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību (turpmāk – sabiedriskā pasūtījuma veidošanas nolikumi).[[1]](#footnote-2)
	4. Finansējuma saņēmējs pilnībā atbild par citu paša piesaistītu darbinieku/asistentu darba rezultātiem.
	5. Finansējuma saņēmējam ir jāievēro likuma "Komercdarbības atbalsta kontroles likums" nosacījumi, kā arī Elektronisko plašsaziņas līdzekļu likuma 71. panta otrās daļas nosacījumi attiecībā uz finanšu darījumu uzskaiti un jānodrošina:
		1. norēķinu konts Valsts kasē, kurš paredzēts tikai sabiedriskā pasūtījuma finansējuma saņemšanai un izlietojumam;
		2. finansiālās un organizatoriskās struktūras izveidošana, kas nodrošina iespēju identificēt ar piešķirto finansējumu saistītos ieņēmumus, tiešās un netiešās izmaksas;
		3. atsevišķu grāmatvedības uzskaites vešanu, t.sk. nodalītu grāmatvedību par dažādām darbībām sabiedriskā pasūtījuma finansējuma ietvaros;
		4. pareizi attiecinātas tiešās un netiešās finansējuma izmaksas, pamatojoties uz konsekventi ievērotiem un pamatotiem izmaksu uzskaites principiem;
		5. skaidri definēti uzskaites principi, saskaņā ar kuriem kārto grāmatvedību.
	6. Gadījumā, ja Finansējuma saņēmējam Līguma izpildes gaitā rodas apstākļi, kuru dēļ tas nevar īstenot Līguma nosacījumus – sabiedriskā pasūtījuma izpildi noteiktajā apmērā vai termiņos, Finansējuma saņēmējs, ievērojot šī līguma 2.3. punktā minētajos sabiedriskā pasūtījuma nolikumos minēto, var iesniegt NEPLP motivētu lūgumu par izmaiņām apstiprinātajā sabiedriskā pasūtījuma plānā, un NEPLP izvērtē iesniegumu, ņemot vērā, vai plānotās izmaiņas:
		1. neietekmēs Konkursa un Līguma mērķi;
		2. vai ir atbilstošas sabiedriskā pasūtījuma būtībai un vajadzībām;
		3. neietekmē piešķirtā finansējuma lietderīgu un pamatotu izmantošanu kopsakarā ar izmaiņu apjomu, un pievieno izvērtējumu NEPLP lēmumam.
	7. Finansējuma saņēmējs uzņemas atbildību par tā rīcībā nodotajiem finanšu līdzekļiem un izlietot finansējumu tikai šajā līgumā noteiktā sabiedriskā pasūtījuma izpildei atbilstoši abu Pušu apstiprinātajai tāmei (3. pielikums). Bez atsevišķas vienošanās Finansējuma saņēmējs var samazināt vai palielināt 3.pielikumā noteiktās izmaksas budžeta kopsummas ietvaros, nepārsniedzot 20 % no katras pozīcijas izmaksām.
	8. Pēc Pasūtītāja pieprasījuma nekavējoties, bet ne vēlāk kā 3 (trīs) darba dienu laikā, Finansējuma saņēmējs rakstveidā iesniedz jebkādu informāciju par Līguma 4.1. apakšpunktā minētā finansējuma izlietojumu un līguma izpildi.
4. **Pasūtītāja saistības**
	1. Pasūtītājs apņemas apmaksāt Finansējuma saņēmēja veikto darba/pasūtījuma izpildi šā līguma 4. sadaļā noteiktajā apmērā, kārtībā un termiņos.
	2. Pasūtītājs nodrošina profesionālu neatkarīga nozares profesionāļa/eksperta recenziju ar mērķi nodrošināt raidījumu satura kvalitātes analīzi un, lai izvērtētu veidoto raidījumu atbilstību EPLL 71. panta pirmajā daļā noteiktajiem sabiedriskā pasūtījuma uzdevumiem un Nolikumam par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem.
5. **Apmaksa, norēķinu kārtība un termiņi**
	1. Līguma ietvaros piešķirtā finansējuma apmērs ir **EUR ………..**, t.sk. PVN 21 %.
	2. Piešķirtais finansējums tiek izmaksāts, veicot pārskaitījumu uz Finansējuma saņēmēja bankas norēķinu kontu, kas norādīts Finansējuma saņēmēja iesniegtā rēķinā, šādā kārtībā:
		1. **EUR …………….**, t.sk. PVN 21 % kā maksājums par Raidījumu veidošanu un raidīšanu atbilstoši Līguma noteikumiem saskaņā ar Finansējuma saņēmēja iesniegtu rēķinu līdz 2020. gada ………….
		2. Finansējuma saņēmējs apņemas ne vēlāk kā līdz 2020. gada …………. iesniegt Pasūtītājam atskaiti divos eksemplāros par Līguma saistību izpildi, tostarp raidījumu pārraidīšanas un citām izplatīšanas vietām, aizpildot to atbilstoši šī līguma 1.pielikumā pievienotajai atskaites formai.
		3. Pasūtītājs Finansējuma saņēmēja iesniegto rēķinu apmaksā ne vēlāk kā 10 (desmit) darba dienu laikā no dienas, kad parakstīts šis līgums un saņemts Finansējuma saņēmēja rēķins.
		4. Par maksājuma veikšanas dienu tiek uzskatīta diena, kad Pasūtītājs veicis pārskaitījumu uz Finansējuma saņēmēja norādītu kontu **Valsts kasē**.
		5. Gadījumā, ja šis līgums tiek izbeigts pirms saistību izpildes, vai arī netiek pildītas ar līgumu noteiktās saistības, tostarp nav izlietots piešķirtais finansējums pilnā apmērā vai tas izmantots neatbilstoši šī līguma nosacījumiem, vai nav iesniegti izdevumus attaisnojoši dokumenti par veiktajiem izdevumiem, Pasūtītājam ir tiesības pieprasīt sniegt skaidrojumu, kā arī pieprasīt pilnīgu vai daļēju Līguma 4.2.1. apakšpunktā noteiktā maksājuma atmaksu, izvērtējot saistību neizpildes apstākļus un apmēru.
		6. Finansējuma saņēmējs Līguma 4.2.1. apakšpunktā minēto summu, kas izmantota neatbilstoši Līguma noteikumiem vai par kuru nav iesniegti izdevumus attaisnojoši dokumenti, 10 (desmit) darba dienu laikā no Pasūtītāja pieprasīšanas dienas pārskaita uz Pasūtītāja Līgumā norādīto kontu.
	3. Finansējuma saņēmējs apņemas veikt Latvijas Republikas normatīvajos aktos noteikto nodokļu samaksu.
6. **Līguma darbības laiks un tā pirmstermiņa izbeigšana**

**5.1.** Līgums stājas spēkā 2020. gada ……………. un uzskatāms par izpildītu ar Pušu veiktas Līguma saistību pilnīgas izpildes brīdi.

1. **Nepārvarama vara**
	1. Ne Pasūtītājs, ne Finansējuma saņēmējs nekādā veidā nav atbildīgs par Līgumā noteikto pienākumu neizpildi vai izpildes aizkavēšanu, ja tas ir noticis nepārvaramas varas apstākļu jeb *Force Majeure* gadījumā.
	2. *Force Majeure* nozīmē nekontrolējamu notikumu, kurš nevarēja tikt paredzēts un kuru attiecīgā Puse nevar iespaidot, un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, ugunsgrēki, plūdi, Latvijas Republikas Saeimas un Latvijas Republikas Ministru kabineta izdotie normatīvie akti u.c.
2. **Strīdu izskatīšanas kārtība**
	1. Līgums ir sagatavots un piemērojams saskaņā ar Latvijas Republikas likumiem.
	2. Jebkādas domstarpības un strīdi, kas skar Līgumu, Puses risina pārrunu ceļā.
	3. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar pastāvošiem Latvijas Republikas normatīvajiem aktiem.
3. **Nobeiguma noteikumi**
	1. Jebkuri Līguma grozījumi vai papildinājumi noformējami rakstveidā un pievienojami Līgumam kā neatņemamas tā sastāvdaļas.
	2. Padome kā atbildīgos Padomes locekļus Līguma izpildē nozīmē par jomu atbildīgos Padomes locekļus (..).
	3. Jautājumi, kas nav atspoguļoti Līgumā, tiek izskatīti atbilstoši Latvijas Republikā spēkā esošiem normatīvajiem aktiem.
	4. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	5. Puses apņemas nekavējoties informēt viena otru par savu rekvizītu maiņu.
	6. Šis līgums sagatavots uz 5 (piecām) lapām divos eksemplāros, neskaitot tā pielikumus. Katrai līgumslēdzējai pusei izsniegts pa vienam eksemplāram.
4. **Pušu rekvizīti un paraksti**

**Pasūtītājs: Finansējuma saņēmējs:**

|  |  |
| --- | --- |
| **Nacionālā elektronisko plašsaziņas līdzekļu padome** | **……** |
| Doma laukums 8A, Rīga, LV-1939 | …… |
| Reģ. Nr. 90000081852 | Reģ. Nr. …… |
|  Valsts kase, kods: TRELLV21  |  |
|  Konts: LV69TREL2470010010000 |  |
| Tālrunis: +371 67221848Fakss: +371 67220448E-pasts: neplpadome@neplpadome.lv  | Tālrunis: ……E-pasts: …....…....  |
| \_\_\_\_\_\_\_\_\_\_\_\_\_\_\_\_\_\_\_\_\_\_ ……..…….. | \_\_\_\_\_\_\_\_\_\_\_\_\_\_\_\_\_\_\_\_\_ …….……… |

1. Nolikuma "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem" 12. punkts: "Nolikumā noteiktā sabiedriskā pasūtījuma veidošanas kārtība un tā vērtēšanas principi attiecināmi arī uz gadījumiem, kad komerciālie elektroniskie plašsaziņas līdzekļi plāno izmaiņas attiecīgajā sabiedriskā pasūtījuma daļā, par vēlamajām izmaiņām informējot NEPLP, un tās saskaņojot.".

Nolikums pieejams:

<https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html>

Nolikuma "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem" 4. punkts "(..) Balstoties uz Nacionālās elektronisko plašsaziņas līdzekļu padomes (turpmāk – NEPLP) ieskatiem, Komersantam un NEPLP ir iespēja vienoties par piedāvājuma ietvaros veidoto raidījumu apjoma palielinājumu/samazinājumu atbilstoši sabiedriskā pasūtījuma būtībai un vajadzībām, ievērojot piedāvājumā ietvertās katra raidījuma izmaksas un kopējo finansējumu. 4.1. Bez atsevišķas vienošanās Komersants NEPLP izsludināto konkursu ietvaros var samazināt vai palielināt NEPLP apstiprinātajā finansējuma izlietošanas plānā noteiktās izmaksas budžeta kopsummas ietvaros, nepārsniedzot 20 % no katras pozīcijas izmaksām. (..).".

Nolikums pieejams:

<https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html> [↑](#footnote-ref-2)